Shalom ja hyvää iltaa. Tässä TV7-uutiset Jerusalemista.
Uutisotsikoissa tänään: -
Israel torjuu tulitaukovaatimuksen: "Tulitauko merkitsisi Hamasin voittoa."
USA lisää painetta Israelia kohtaan -
― se vaatii Israelia vähentämään siviiliuhrien määrää Gazassa.
Iran uhkasi Yhdysvaltoja: "Bidenin hallinnon Gaza-politiikka -
voi sytyttää laajemman sodan Lähi-idässä."
Israel jatkaa operaatioidensa syventämistä Gazassa.
Se on sitoutunut palauttamaan Israeliin kaikki panttivangit, -
jotka siepattiin Gazaan -
Hamasin masinoimassa verilöylyssä 7. lokakuuta.
Osana laajamittaisia toimia -
Puolustusvoimat (IDF) toteutti pelastusoperaation, -
jonka aikana löydettiin kahden israelilaisen panttivangin ruumiit.
IDF:n erikoisjoukot löysivät kahden israelilaisen panttivangin ruumiit -
Gazassa suoritetun monimutkaisen pelastusoperaation aikana.
Eden Zecharyan, 27, -
Hamas otti panttivangiksi Nova-musiikkifestivaalilta, -
kun taas 36-vuotias sotilas Ziv Dado -
siepattiin panttivangiksi palvelustehtävää suorittaessaan.
Valitettavasti emme päässeet heidän luokseen ajoissa.
Erikoisjoukkomme löysivät ruumiit -
tiuhaan asutulla alueella sijaitsevasta maanalaisesta kompleksista Gazasta.
Hamas pitää israelilaisia panttivankeja julmissa olosuhteissa -
ja piileksii itse samaan aikaan Gazan väestön seassa ja alla.
Tämä vaikeuttaa pelastusoperaatioitamme Gazassa -
muttei estä meitä suorittamasta tehtäväämme -
eli panttivankien vapauttamista Hamasin käsistä.
IDF:n esikuntapäällikkö, kenraaliluutnantti Herzi Halevi -
vieraili Shin Betin johtajan Ronen Barin kanssa -
98. divisioonan luona, -
joka operoi terroristeja vastaan Khan Yunisissa Etelä-Gazassa.
On ilo tavata täällä Khan Yunisissa -
rinta rinnan taistelevia Shin Betin ja IDF:n joukkoja.
Tiedustelun ja tulivoiman nopeatempoinen yhteistoiminta -
tulee erityisen hyvin esille kaikessa mitä täällä teemme.
Sen avulla pelastetaan ihmishenkiä, -
löydetään tunnelikuiluja ja pidätetään komentajia.
Siten murramme vihollisen.
Tätä sotaa voitaneen kuvata tunnelikuilujen sodaksi.
Erityistä tässä sodassa on yhtäältä se laajuus, -
jolla operatiivisia ja hallinnollisia rakenteita tuhotaan, -
ja toisaalta se tarkkuus, jolla paikannamme kansalaisiamme.
Tuskin on muita asevoimia, jotka kykenisivät samaan.
Kenraali Halevi puolestaan korosti, että Hamasiin kohdistettu paine -
ajaa monet terroristit antautumaan IDF:n joukoille Gazan taistelukentällä.
Merkittävä sotilaallinen painostus ajaa terroristit antautumaan kädet pystyssä.
Heidän taistelutahtonsa murtuminen kiihdyttää samalla voittojamme.
Laajennamme saavutuksiamme Pohjois-Gazassa.
Tehostamme toimiamme myös -
Etelä-Gazan suunnalla sekä maan alla.
Sotilaalliset iskut näissä paikoissa ovat erittäin tärkeitä.
Niillä edistetään voittoamme.
Toimintamme nojaa ennen kaikkea jalkaväen, -
panssari- ja pioneerijoukkojen sekä tiedustelun yhteispeliin.
Tällä yhteistyöllä on ratkaiseva merkitys.
Israelin pääministeri Benjamin Netanjahu -
vieraili Palmahimin lentotukikohdassa-
tervehtimässä ilmavoimien 669- ja Shaldag-yksikköjä, jotka ovat olleet -
kaikkien 7.10. verilöylyn jälkeisten tärkeimpien taistelujen eturintamassa.
Te olette menettäneet hyviä ystäviä. Olemme menettäneet sotilaita täällä.
Olemme menettäneet poliiseja ja turvallisuuspalveluhenkilöstöä.
He torjuivat hyökkäystä uhraamalla itsensä.
Meidän pitää ymmärtää, millaista taistelua käymme.
Vietämme paraikaa hanukkaa. Silloinkin vastustajan pyrkimyksenä -
oli hävittää juutalainen kansa maan päältä ja katkaista sen elämänlanka.
He eivät onnistuneet siinä. Juhlimme tänään siis sitä, -
että juutalaisen kansan elämänlankaa ei onnistuttu katkaisemaan.
Nyt on käynnissä sama sota: -
vihollinen haluaa jälleen tuhota juutalaiset ja heidän valtionsa.
Ja me taistelemme yhtä urhoollisesti.
Tämä ei ole liioittelua tai sanahelinää, kuten hyvin tiedätte.
Hinta on tuskallisen kova, mutta se on väistämätön, jos haluamme elää täällä
Olemme päättäneet elää ja asua täällä, omassa kotimaassamme, -
ja sen tähden joudumme jatkuvasti taistelemaan.
Taistelu jatkuu voittoon saakka. Se ei pääty, ennen kuin Hamas on tuhottu.
Muuta vaihtoehtoa meillä ei ole.
Netanjahu sanoi, että maailma seuraa tarkasti Gazassa käytävää sotaa.
Arabiryhmä ja Islamilainen yhteistyö- järjestö onnistuivat viemään läpi -
YK:n yleiskokouksessa ei-sitovan päätöslauselman, jossa Israelia -
vaaditaan keskeyttämään taistelut Gazassa välittömästi.
Äänestyksen tulos on seuraava: -
153 puolesta, -
10 vastaan ja 23 tyhjää.
Ainoastaan 10 maata tuki Israelia: -
USA, Itävalta, Tšekki, Paraguay, -
Guatemala, Liberia, Mikronesia, Papua-Uusi-Guinea ja Nauru.
23 maata äänesti tyhjää, mm. Alankomaat, Saksa, Argentiina, -
Italia, Unkari, Liettua, Romania, Slovakia ja Ukraina.
Valitettavasti arabi- ja muslimimaailma sai rinnalleen 153 maata, -
joukossa mm. Ranska, Iran, Intia, Kiina, Ruotsi, Venäjä, Suomi, Syyria, -
Viro, Qatar, Australia, Pohjois-Korea, -
Sveitsi, Irak, Fidži, Jemen ja Kanada.
Israelin YK-lähettiläs Gilad Erdan -
sanoi Israelin vastustavan tulitaukoa järkähtämättömästi, sillä se merkitsisi-
voittoa sekä islamistiselle Hamasille että terrorismille kaiken kaikkiaan.
Tulitauko merkitsee kuolemantuomiota -
yhä suuremmalle joukolle israelilaisia ja gazalaisia.
Kannattamalla tätä päätöslauselmaa te tuette -
jihadistisen terrorismin ja Gazan väestön kärsimyksen jatkumista.
Palestiinalaisten hyväksikäyttö -
on tehnyt YK:sta ihmiskunnan moraalisen tahran.
Miksi suostutte jatkuvasti YK:n mitätöimiseen?
Yhdysvallat puolestaan totesi vastustavansa tulitaukoa -
mutta pitävänsä päätöslauselman useita lausekkeita hyvinä.
Nyt solmittava tulitauko olisi parhaimmillaankin tilapäinen -
ja pahimmillaan vaarallinen.
Vaarallinen israelilaisille, joita vastaan hyökättäisiin alati, -
ja vaarallinen myös palestiinalaisille, joiden soisi päästä rakentamaan -
parempaa tulevaisuutta itselleen ilman Hamasia.
USA:n presidentti Joe Biden isännöi -
Ukrainan presidenttiä Volodymyr Zelenskyitä Washingtonissa.
Biden kertoi turvallisuus- neuvonantajansa Jake Sullivanin -
sekä puolustusministeri Lloyd Austinin matkustavan lähiaikoina Israeliin.
Puolustusministeri Austinin Lähi-idän-vierailu -
ajoittuu jännittyneeseen tilanteeseen, kun Iranin välikädet -
ovat tehneet kiihtyvään tahtiin iskuja ympäri Lähi-itää.
Iskujen takana ovat olleet mm. Iranin jemeniläiskätyri, huthien Ansar Allah, -
libanonilainen Hizbollah -
sekä Iranin syyrialaiset ja irakilaiset välikädet, kuten Hashd al-Shaabi.
Länsimaiden tiedustelupalvelut ovat hyvin perillä Iranin roolista.
Iranin ulkoministeri uhkasi silti Yhdysvaltoja -
väittäen, että tilanne voi eskaloitua Lähi-idässä koska tahansa.
Toivomme neuvottelujen johtavan siihen, -
että siviilien tappaminen Gazassa loppuu pikimmiten.
Haluan kuitenkin painottaa jälleen kerran, -
että ellei sotaa saada loppumaan, -
uhka sen leviämisestä yhä laajemmalle kasvaa kasvamistaan.
Maailma näkee, että Gazan sota on saanut yhä uusia ulottuvuuksia.
Lähi-idän maat, kuten Libanon ja Jemen, -
ovat ryhtyneet toimiin tuen osoitukseksi Gazalle.
Jos tämä tilanne saa jatkua, -
arvaamaton ja hallitsematon räjähdys on vain ajan kysymys.
Tätä Yhdysvallat ei ole vieläkään käsittänyt.
Pentagonin tiedottaja Pat Ryder painotti, -
että Yhdysvallat ei epäröi ryhtyä toimiin silloin kun tilanne sitä vaatii.
Asevoimamme ei epäröi ryhtyä toimiin silloin kun tilanne sitä vaatii.
Tämä tarkoittaa myös suojautumista merivoimiamme uhkaavilta toimilta.
Kiitos seurasta.
Rukoillaan rauhaa Jerusalemille ja pelastusta Israelille.
Jos tuotantomme on siunannut sinua ja haluat auttaa -
lahjoitusten varassa toimivan TV7 Israelin tuotantokustannuksissa, -
harkitsethan lahjoittamista. Voit lahjoittaa osoitteissa -
www.tv7.fi/lahjoita ja www.tv7israelnews.com.
Olen Jonathan Hessen. Siunattua illanjatkoa.
Nähdään tulevien ohjelmien parissa, jos Luoja suo.
Siihen saakka shalom Jerusalemista.
Suomennos: Sirpa Kaukonen